
ROMÂNIA

JUDEŢUL TIMIŞ

MUNICIPIUL TIMIŞOARA

Serviciul Şcoli Spitale si Baze Sportive

Nr. SC2020 – 18250/07.08.2020
___________________________________________________________________________

RAPORT DE SPECIALITATE

privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  ”Amenajare terenuri de sport – Construire stadion pe structură metalică”

Având în vedere Referatul de aprobare a proiectului de hotărâre cu nr. SC2020 – 18250/07.08.2020 şi Proiectul de hotărâre privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  ”Amenajare terenuri de sport – Construire stadion pe structură metalică”    

Facem următoarele precizări:
Obiectivele majore ale Primăriei Municipiului Timişoara au ca scop dezvoltarea urbei pe multiple planuri, dar cu prioritate pe acele planuri care aduc o creştere a nivelului de trai şi implicit o îmbunătăţire a calităţii vieţii locuitorilor ei.

În prezent, terenul studiat nu are o utilizare concretă și se constituie ca teren viran care prezintă vegetaţie spontană în interior. În partea de nord și vest, se regăsesc clădiri în care se desfașoară activitate economică, în partea de est se regăseşte un drum de acces, iar în partea de sud str. Calea Buziasului. Terenul pe care se face investiția este situat în municipiul Timișoara, calea Buziașului, este înscris în CF nr. 427784, Timișoara și are o suprafață de 52.668 mp, proprietate publică a Municipiului Timișoara.
În acest moment şi în viitorul apropiat, necesitatea de a ocupa terenuri libere pentru o dezvoltare în acord cu funcţiunile lipsă și în special cu programe care se adreasează populaţiei, este în continuă creştere. 

Valorificarea suprafeţelor de teren fără utilitate, cu programe pentru populaţie, este un pas necesar, care pe de o parte aduce plus valoarea fondului construit învecinat și pe de altă parte contribuie la îmbunătășirea nivelului de trai.

Subliniem faptul ca Municipiul Timişoara nu deţine niciun stadion pentru jocurile sportive clasate în prima categorie de importanță privind interesul iubitorilor sportului, respectiv fotbalul. 

În acest context, stadionul propus va putea găzdui atât desfășurarea competiţiilor oficiale de fotbal, cât si pentru antrenamentele echipelor din centrele de copii și juniori. Efectul pozitiv pe termen scurt ar fi de reprezentare la cel mai înalt nivel a echipelor locale de fotbal, de expunere internaţională a oraşului Timişoara, de dezvoltare a turismului sportiv în Timişoara, iar pe termen lung continuitatea proiectului de dezvoltare a fotbalului timişorean pe toate nivelurile de reprezentare, de la copii până la seniori.

Deoarece în zonă nu se găsesc zone verzi amenajate, destinaţia de agrement se completeaza prin amenajarea unei zone verzi, amenajată tip parc, cât și a mai multor parcări. Realizarea acestora va susţine inclusiv nevoile populaţiei care lociuesc și își desfășoară activitatea profesională în zonă.

Prin realizarea acestui proiect se obţine un centru bine integrat și relaționat de vecinătăţi, atât cu cele existente cât şi cu cele propuse spre a fi realizate.

Descrierea lucrărilor
Lucrarile propuse a se efectua, se vor realiza pe amplasamentul studiat si presupun realizarea urmatoarelor lucrari :

1. Construirea unui stadion pe structura metalica, avand suprafata construita la sol de 9.047,70 mp si suprafata utila de 10.605,42mp. Stadionul va avea fundatia din beton armat si structura de rezistenta din cadre metalice. 

Pentru acoperirea stadionului se propune realizarea unei arhitecturi moderne din categoria structura arhitecturala cu membrane tensionate - structuri usoare din materiale compozite, pentru a obtine o iluminare naturala datorita proprietatilor specifice membranei. 
2. Amenajare zona verde tip parc, poziţionat astfel incat accesul sa fie din exterior si delimitat de celelalte puncte de interes ale investiţiei. Accesul la spaţiul de joaca va fi liber. Spaţiul verde se va dota corespunzător (mobilier urban, iluminat exterior ambiental, echipamente pentru mobilarea spaţiului de joaca pentru copii).

Realizarea lucrarilor la pare si spatiul de joaca consta in realizarea urmatoarelor lucrari:

· Amenajarea terenului (lucrari de indepartare a stratului vegetal, aducere la cota proiectata);

· Realizarea platformelor (alei pare si spatiu de joaca);

· Realizarea finisajelor.

3. Amenajarea de drumuri, parcari si cai pietonale. 

Din punct de vedere economic, apare raţională construirea corpului drumului ca un sistem de straturi succesive alcătuite din materiale cu caracteristici fizico-mecanice corespunzătoare valorii presiunilor cu care sunt solicitate. Se ajunge la un sistem rutier stratificat.

Îmbrăcămintea este stratul superior, uniform şi impermeabil cu rolul: 

- asigură rulajul vehiculelor în condiţii optime;

- protejează sistemul rutier la acţiunea agenţilor atmosferici;

- transmite încărcările verticale şi preia direct acţiunile tangenţiale produse de roţile vehiculelor.

Pentru reducerea consumului de material şi pentru a rezista la uzura produsă de traficul rutier, îmbrăcămintea se execută în două straturi:

- strat de suprafaţă (strat de uzură);

- strat inferior, de legătură, numit în cazul îmbrăcăminţilor asfaltice, binder.

Pentru asigurarea celor 679 locuri de parcare necesare întregului complex sportiv au fost luate în vedere amplasarea acestora în limitele amplasamentului propus pentru realizarea obiectivului de investiţii.

4. Reţelele tehnico-edilitare situate în spaţiile publice din zona de intervenţie propuse a se realiza/reabilita, vor fi pozate subteran. Nu vor fi admise pozări supraterane, pe clădiri sau împrejmuiri. Sistemele de contorizare/măsurare vor fi amplasate comasat în locuri puţin vizibile. Toate reţelele vor fi dotate conform standardelor europene pentru a asigura o funcţionare sigură şi întreţinere uşoară.

5. Sursa de energie electrica alternativa, cu respectarea condiţiilor impuse de norme, normative, regulamente specifice, astfel incat, in cazul unor sincope/avarii, activitatea care se desfasoara pe stadion sa nu fie perturbata/intrerupta.
Descrierea din punct de vedere tehnic, constructiv, funcţional-arhitectural şi tehnologic a investiției:

· Suprafata teren: 52.668 mp;

· Suprafata Construita existenta: 0 mp;

· Suprafata Construita propusa: 9.047,70 mp;

· Suprafata Construita desfasurata existenta: 0 mp;

· Suprafata Construita desfasurata propusa: 10.605,42 mp;

· Procent de ocupare al terenului – P.O.T. existent: 0 %;

· Coeficient de utilizare al terenului – C.U.T. existent: 0;

· Procent de ocupare al terenului – P.O.T. propus: 17,18 %;

· Coeficient de utilizare al terenului – C.U.T. propus: 0,20;

Documentaţia tehnică, faza Studiu de fezabilitate, a fost contractată cu respectarea prevederilor H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, prin contractul de prestare de servicii nr. 74/29.04.2020 şi a fost avizată favorabil conform Fişei tehnice nr. SC2020 – 18237/07.08.2020 emisă de Comisia Tehnico-Economică.
Precizăm că emiterea proiectului de hotărâre are la bază documentaţia tehnico-economică la faza S.F. – nr. proiect 36/2020 este elaborate în baza H.G. nr. 907/2016 (actualizată) de către  S.C. KAT CONCEPT DESIGN S.R.L., Constanța.
În concluzie, prin documentaţia tehnico-economică de mai sus au fost stabilite următoarele:

- valoarea totală a obiectivului de investiții exprimată în lei, cu TVA este de 113.238.383,52 lei, din care construcții montaj (C+M) este de 86.389.402,01 lei cu TVA, în conformitate cu devizul general;

- indicatorii tehnici / indicatori de performanta rezultaţi în urma elaborării S.F. conform Anexei 1 la prezentul raport de specialitate;

- descrierea sumară a investiţiei propusă a fi realizată prin proiect, conform Anexei 2 la prezentul raport de specialitate.
             Sursa de finanțare a investiției este bugetul local. Obiectivul este cuprins în bugetul privind planul de investiţii/dezvoltare, aprobat prin HCL nr. 70/28.02.2020, anexa 6, cap.67.02.05.01 Sport.
             Față de cele prezentate mai sus propunem aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  ”Amenajare terenuri de sport – Construire stadion pe structură metalică”, cu indicatorii tehnico-economici prevăzuți în Anexa 1, care face parte integrantă din proiectul de hotarare.
        Având în vedere prevederile legale expuse în prezentul raport, apreciem ca proiectul de hotărare privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  ”Amenajare terenuri de sport – Construire stadion pe structură metalică”, îndeplinește condițiile pentru a fi supus dezbaterii și aprobării plenului consililui local.
  Şef Serviciu Şcoli Spitale și Baze Sportive
                 
Consilier

  Anca Lăudatu                                                                                
Gabriela Tamaş

